Rausvė

Rausvė – upė pietvakarių Lietuvoje, Vilkaviškio rajone; Šešupės kairysis intakas. Prasideda Būdviečių apylinkėse 6 km į šiaurę nuo Liubavo. Teka šiaurės rytų kryptimi dirbamais laukais, prateka Rūdos ežerą. Įteka į Šešupę (158 km nuo jos žiočių) ties Piliūnais, 3 km į pietryčius nuo Pilviškių.

Intakai: Balsė, Paikis, Juodupis (dešinieji). Vidutinis upės nuolydis 299 cm/km. Vaga daug kur sureguliuota. Rausvė patvenkta ties Karkliniais (20 km nuo žiočių, 13 ha) ir ties Keturvalakiais (19 km nuo žiočių, 37 ha).

Didesnės gyvenvietės prie Rausvės: Piliakalniai, Patilčiai, Degučiai, Keturvalakiai, Rūda, Šačkai.

Etimologija 

Upėvardis kilo nuo spalvos pavadinimo rausvas („šviesiai raudonas, apyraudonis“).

Nuorodos 
 Rowsia Lenkijos Karalystės ir kitų slavų kraštų geografiniame žodyne, Tom IX, psl. 826 (lenk.)

Šaltiniai 

Vilkaviškio rajono upės